Aṭas i d-yewwin awal ɣef temseraq maca drus i asent-ixedmen taṣleḍt talqayant yerna ma nmuqqel ɣer tilin-nsent drus i d-yewwin fell-asent. Nekkenti s wammud i dnegmer nereḍ ad d-nernu, ad d-nekkes aḥric nniḍen seg ubrid n tatut, imi yal mi ara yemmet yiwen seg yimɣaren-nneɣ yettruḥu yid-s aḥric ameqqran seg tsekla d yidles amaziɣ. Negger-as taṣleḍt talɣawit s umata imi aya yerza aṭas tasnilest, ma s telqayt d taṣleḍt tasentalant, anda nereḍ nessegzi-d xas akken llan wawalen uqfilen yerna tiririt tettmexalaf si temsereqt ɣer tayeḍ.